Document ID: 31997D0094

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1997 περί των μέτρων τα οποία είναι αναγκαία για την υλοποίηση των κανόνων πιστοποίησης σχετικά με ορισμένα ζωικά προϊόντα (Κείμενο που παρουσιάζει ενδιαφέρον για τον ΕΟΧ) (97/94/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, περί καθορισμού ζωοϋγειονομικών απαιτήσεων και απαιτήσεων δημόσιας υγείας που διέπουν τις συναλλαγές και τις εισαγωγές στην Κοινότητα προϊόντων τα οποία δεν υπόκεινται, όσον αφορά αυτές τις απαιτήσεις, στην ειδική κοινοτική κανονιστική ρύθμιση που αναφέρεται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους μικροοργανισμούς, της οδηγίας 90/425/ΕΟΚ (1) όπως τροποποιήθηκε τελευταία από την απόφαση 96/405/ΕΚ της Επιτροπής (2), και ιδίως το άρθρο 10 παράγραφος 2 στοιχείο γ),
την οδηγία 92/46/ΕΟΚ του Συμβουλίου, της 16ης Ιουνίου 1992, περί καθορισμού υγειονομικών κανόνων για την παραγωγή και τη διάθεση στην αγορά νωπού γάλακτος, γάλακτος που έχει υποβληθεί σε θερμική επεξεργασία και προϊόντων με βάση το γάλα (3), όπως τροποποιήθηκε τελευταία από την οδηγία 96/23/ΕΚ (4), και ιδίως το άρθρο 36,
την οδηγία 71/118/ΕΟΚ του Συμβουλίου, της 15ης Φεβρουαρίου 1971, όσον αφορά τα προβλήματα υγείας τα οποία αντιμετωπίζει η παραγωγή και η διάθεση στην αγορά νωπού κρέατος πουλερικών (5), όπως τροποποιήθηκε τελευταία από την οδηγία 96/23/ΕΚ, και ιδίως το άρθρο 14 παράγραφος Β σημείο 1. στοιχείο γ),
την οδηγία 89/437/ΕΟΚ του Συμβουλίου, της 20ής Ιουνίου 1989, όσον αφορά τα υγειονομικά προβλήματα και τα προβλήματα υγείας που αντιμετωπίζει η παραγωγή και η διάθεση στην αγορά προϊόντων αυγών (6), όπως τροποποιήθηκε τελευταία από την οδηγία 96/23/ΕΚ, και ιδίως το άρθρο 11 παράγραφος 4,
την οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των απαιτήσεων για την παραγωγή και τη διάθεση στην αγορά κιμά και παρασκευασμάτων με βάση το κρέας (7), και ιδίως το άρθρο 13 παράγραφος Ι σημείο Β.1 στοιχείο γ),
Εκτιμώντας:
ότι, στις αποφάσεις της Επιτροπής 94/309/ΕΚ (8), 94/446/ΕΚ (9) και 94/344/ΕΚ (10), όπως τροποποιήθηκαν τελευταία από την απόφαση 96/106/ΕΚ (11), καθορίζονται αντιστοίχως οι ζωοϋγειονομικοί όροι και η κτηνιατρική πιστοποίηση για εισαγωγές από τρίτες χώρες ορισμένων ζωοτροφών για ζώα συντροφιάς και ορισμένων βρώσιμων προϊόντων ανεπεξέργαστων για ζώα συντροφιάς, τα οποία περιλαμβάνουν ύλες χαμηλού κινδύνου, οστά και προϊόντα οστών, κέρατα και προϊόντα κεράτων και οπλών και προϊόντα οπλών, εκτός από τα άλευρά τους, για περαιτέρω επεξεργασία, τα οποία δεν προορίζονται για ανθρώπινη ή ζωική κατανάλωση και επεξεργασμένες ζωικές πρωτεΐνες συμπεριλαμβανομένων των προϊόντων που περιλαμβάνουν αυτές τις πρωτεΐνες και που προορίζονται για κατανάλωση από ζώα 7 ότι η απόφαση 96/106/ΕΚ έχει τροποποιήσει αυτές τις αποφάσεις, προβλέποντας ότι θα αρχίσουν να ισχύουν από την 1η Ιανουαρίου 1997 7
ότι στο άρθρο 13 παράγραφος 1 πρώτο εδάφιο της οδηγίας 92/46/ΕΟΚ προβλέπεται ότι τα ζώα που εκτρέφονται σε εκμεταλλεύσεις υποβάλλονται σε τακτική κτηνιατρική επιθεώρηση για να επαληθεύεται η συμμόρφωση με τις διατάξεις του παραρτήματος Α πρώτο κεφάλαιο 7
ότι η απόφαση 95/343/ΕΚ της Επιτροπής (12), όπως τροποποιήθηκε τελευταία από την απόφαση 96/106/ΕΚ περί καθορισμού των ζωοϋγειονομικών όρων και της κτηνιατρικής πιστοποίησης για εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο, θα αρχίσει να ισχύει από την 1η Ιανουαρίου 1997 7 ότι η απόφαση αυτή πρέπει να τροποποιηθεί έτσι ώστε να συμμορφωθεί με την οδηγία 92/46/ΕΟΚ 7
ότι στις αποφάσεις της Επιτροπής 96/712/ΕΚ (13), 97/38/ΕΚ (14), 97/41/ΕΚ (15) και 97/29/ΕΚ (16) αντιστοίχως, καθορίζονται τα υποδείγματα για την δήλωση δημόσιας υγείας και τα υγειονομικά σήματα για την εισαγωγή νωπού κρέατος πουλερικών από τρίτες χώρες, ειδικές απαιτήσεις δημόσιας υγείας για εισαγωγές προϊόντων αυγών που προορίζονται για κατανάλωση από τον άνθρωπο, υγειονομικοί όροι και ένα πιστοποιητικό δημόσιας υγείας για την εισαγωγή από τρίτες χώρες προϊόντων με βάση το κρέας που λαμβάνονται από κρέας πουλερικών, κρέας εκτρεφομένων θηραμάτων, κρέας αγρίων θηραμάτων και κρέας κουνελιού, υγειονομικοί όροι και ένα πιστοποιητικό δημόσιας υγείας για την εισαγωγή κιμά και παρασκευασμάτων με βάση με το κρέας από τρίτες χώρες 7 ότι η ημερομηνία της έναρξης ισχύος αυτών των αποφάσεων είναι η 1η Ιανουαρίου 1997 7
ότι η απόφαση 96/449/ΕΚ (17) της Επιτροπής προβλέπει νέους κανόνες σχετικά με την έγκριση εναλλακτικών συστημάτων θερμικής επεξεργασίας για την επεξεργασία των ζωικών αποβλήτων, αποσκοπώντας στην αδρανοποίηση των παθογόνων παραγόντων της σπογγώδους εγκεφαλοπάθειας στην Κοινότητα 7 ότι αυτές οι διατάξεις θα τεθούν σε ισχύ την 1η Απριλίου 1997 7 ότι η θέσπιση αυτών των κανόνων πρόκειται να συνεπαχθεί τροποποιήσεις στο σύστημα των εισαγωγών από τρίτες χώρες, από την ημερομηνία αυτή και μετά 7 ότι, προς αποφυγήν άσκοπης αποδιοργάνωσης, είναι επομένως σκόπιμο να επιτραπεί η παράταση του επί του παρόντος ισχύοντος συστήματος μέχρι την ως άνω ημερομηνία 7
ότι τα πιστοποιητικά τα οποία παρατίθενται στα παραρτήματα αυτών των αποφάσεων πρόκειται να τεθούν σε ισχύ την 1η Ιανουαρίου 1997 7 ότι, λόγω διοικητικών δυσχερειών, φαίνεται ότι ορισμένες ροές συναλλαγών ενδέχεται να μην είναι σε θέση να προσαρμοστούν εγκαίρως στο εναρμονισμένο σύστημα 7 ότι, εντούτοις, δεν είναι σκόπιμο να καθυστερήσει περαιτέρω η υλοποίηση των πιστοποιητικών 7 ότι, επομένως, για να επιτραπεί περίοδος προσαρμογής, είναι σκόπιμο να επιτραπεί η ισχύς αμφοτέρων των συστημάτων κατά τη διάρκεια μίας βραχείας μεταβατικής χρονικής περιόδου 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη δύνανται να επιτρέπουν τις εισαγωγές στην Κοινότητα προϊόντων τα οποία καλύπτονται από τα πιστοποιητικά που προβλέπονται στις αποφάσεις οι οποίες παρατίθενται στο παράρτημα, επί τη βάσει των πιστοποιητικών που έχουν θεσπιστεί στα πλαίσια των εθνικών νομοθεσιών και που ίσχυαν την 31η Δεκεμβρίου 1996, για μια περιορισμένη χρονική περίοδο.
Άρθρο 2
Η χρονική περίοδος που αναφέρεται στο άρθρο 1 εκπνέει την 1η Απριλίου 1997 για τα προϊόντα τα οποία καλύπτονται από τα πιστοποιητικά που προβλέπονται στις αποφάσεις οι οποίες παρατίθενται στο παράρτημα.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 8 Ιανουαρίου 1997.

Labels: 0
3
17
5